شەفەق
نیوز/ وەگەرد دەسکردن وە دەوام فەرمی لە مەکتەو و شوینەیل خوەنەواری، و لە چوارچیوەی
نواگردن قەرەباڵغی لەناو جادەیل مەوقەی دەوام رووژانە، وەڕێەوبەرایەتی هاتوچو پارێزگای
سلێمانی، بڕیار قەیەغەی جویلەکردن ماشینەیل بارهەڵگر ئەرا چەن ساعەتیگ مەوقەی شەوەکیان
دا.
وەڕێەوبەرایەتی
هاتوچو لە بەیاننامەیگ ئمڕوو چوارشەممە وت: ئاگادار رانندەی ماشینەیل بارهەڵگر کەێد،
ک لە چوارچیوەی سووکەوکردن قەرەباڵغ لەبان جادەیل، راگەینیمن ک قەیەغەی جویلەکردن ماشینەیلیان
کەیمن، هەرلە ساعەت هەفت شەوەکی تا ساعەت هەفت شەوەکی.
بەیاننامەگە
وتیش: ئەو رانندەیلە ک پابەند وەی بڕیارە نیەوون کەفنە وەر پرسیار یاسایی.
گشت
ساڵیگ وەگەرد دەسکردن وە دەوام فەرمی مەکتەوەیل،  جویلەکردن ماشینەیل بارهەڵگر گەورە  لە ناوچەیلیگ لە هەرێم کوردستان قەیەغە کریەێد.
